***Digital sykmelding – informasjon til ansatt***

Fra dd.mm.yyy skal din virksomhet ta i bruk Digital sykmelding med støtte fra HR-systemet.

* Som ansatt skal du informere din leder om at du er syk - sykmeldt.
* Du skal også sende sykmelding og sykepengesøknad fra NAV.no når du får SMS fra NAV.

 Det er først når du har sendt sykmelding og sykepengesøknad at Oslo kommune kan kreve refusjon fra NAV. Dersom du ikke sender disse, vil Oslo kommune tape refusjonsinntekter fra NAV og du kan bli trukket i lønn.

Med Digital sykmelding endres sykmeldingen. En papirbasert sykmelding inneholdt Del C (som skal til arbeidsgiveren) og Del D (egenerklæring). Med digital sykmelding vil du motta en SMS om å logge deg på NAV.no og sende sykmeldingen (gamle del C). Når sykmeldingsperioden er over vil du motta en SMS om å logge deg på NAV.no og sende sykepengesøknaden (gamle del D) Hvis sykmeldingsperioden er lang, deles den opp og du må sende sykepengesøknad for hver oppdelt periode. Her ligger en PowerPoint presentasjon om dine oppgaver.

**Hva gjør du når du blir sykmeldt?**

* Du informerer leder om at du er syk - sykmeldt
* Du må [sende sykmeldingen](https://video.qbrick.com/play2/embed/player?accountId=763558&mediaId=0936608C&configId=default&pageStyling=adaptive&autoplay=false&repeat=false&sharing=false&download=true) via NAV.no til riktig arbeidsgiver
	+ Når du har fått sykmelding fra legen, får du en SMS der du blir bedt om å logge deg på NAV.no og sende sykmeldingen.
		- Sjekk at sykmeldingen er riktig og velg riktig arbeidsgiver før du sender sykmeldingen
	+ Leder får sykmeldingen til godkjenning.

**Hva gjør du har sykmeldingsperioden er ferdig?**

* + Du mottar SMS fra NAV der du blir bedt om å logge deg på NAV.no, fylle ut [og sende sykepengesøknaden.](https://video.qbrick.com/play2/embed/player?accountId=763558&mediaId=3ED3C3E8&configId=default&pageStyling=adaptive&autoplay=false&repeat=false&sharing=false&download=true)
		- Fyll ut og sjekk at sykepengesøknaden er riktig og send sykepengesøknaden
	+ Leder får sykepengesøknaden til godkjenning.
	+ Hvis sykmeldingsperioden din er lang, deles sykmeldingsperioden og du vil motta en sykepengesøknad for hver periode. Disse må du huske å sende.

**Hva er det viktig å huske på som ansatt?**

* Sjekk at du får riktig sykmelding fra legen
* Sjekk at du velger riktig arbeidsgiver før du sender sykmeldingen
* Dersom en av punktene over er feil, MÅ du tilbake til legen for å få utstedt ny sykmelding. Det er ingen mulighet på NAV å endre eller sende en sykmelding på nytt når den først er sendt.
* Hvis sykepengesøknaden din er feil, kan du logge deg på NAV.no, fylle ut en korrigert sykepengesøknad og sende den på nytt.